как се прави дълбоко почистване на лице
дълбокото почистване на лице е от най-честите процедури, които се правят във всеки салон за красота. ето защо в естетичен център „аура” влагаме специално внимание, когато го правим за вас. ето какво включва то:
 анализ на кожата. с помощта на вашия козметик ще установите какъв тип е вашата кожа, кои са основните проблеми и коя е подходящата терапия за разрешаването им.
 премахване на грима. прави се с подходящо козметично средство.
 повърхностно почистване на кожата. с помощта на лосион/мляко се отстраняват внимателно всички замърсявания и прах, които пречат на процедурата.
 ексфолиране. това е нежен, повърхностен пилинг, при който се отстраняват мъртвите клетки на повърхността на кожата. така се осигурява максимален достъп до порите, които трябва да бъдат почистени.
 отстраняване на замърсяванията в дълбочина. това е процедурата по екстракция на черните и белите точки по лицето. в повечето случаи се прави на ръка, но в естетичен център аура използваме и модерни уреди като hydrafacial 2.0, които извършват екстракцията изключително ефективно.
 полагане на лечебна маска. това е антибактериална и успокояваща маска, която има за цел да предотврати повторно възпаление на кожата, да регулира секрецията на мазнини, да матира и успокои кожата, за да изглежда още по-добре.
 нанасяне на серум/овлажнител. хидратирането на кожата е изключително важно за доброто ѝ състояние. различните серуми имат и специфични въздействия, от които можете да се възползвате, като например стимулиране на синтеза на колаген, антиоксидантен ефект, изглаждане на бръчки, изсветляване на петна и т.н.
 нанасяне на широкоспектърен слънцезащитен продукт за финална грижа и защита на лицето. подходящо е и през зимния сезон.
 за някои от процедурите могат да се използват не само козметични продукти, а и специални системи като дермабразио, кислороден пилинг, криотерапия, вибромасаж и т.н.